**Likumprojekta** “**Grozījums likumā “Augstskolu likumā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Likumprojekta mērķis ir nodrošināt Lielbritānijas un Ziemeļīrijas Apvienotās Karalistes (turpmāk – Apvienotā Karaliste) pilsonim vienādas tiesības studēt augstskolā vai koledžā kā tas ir** Latvijas pilsonim, Latvijas nepilsonim, Eiropas Savienības pilsonim, Eiropas Ekonomikas zonas pilsonim vai Šveices Konfederācijas pilsonim un Eiropas Kopienas pastāvīgajam iedzīvotājam.  Minētā tiesība ir tādam Apvienotās Karalistes pilsonim, kas ir ieguvis tiesības uzturēties Latvijas Republikā laikā līdz 2019.gada 29.martam un pēc 2019.gada 29.marta turpina dzīvot (uzturēties) Latvijas Republikā.  Likumprojekts stāsies spēkā Oficiālo publikāciju un tiesiskās informācijas likumā noteiktajā kārtībā. |
|  |  |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) izstrādājusi likumprojektu “Grozījums Augstskolu likumā” (turpmāk – likumprojekts), pamatojoties uz Ministru kabineta 2019.gada 29.janvāra sēdes protokollēmuma (prot. Nr.4 24.§) “Informatīvais ziņojums "Par Latvijas gatavību Apvienotās Karalistes izstāšanās no Eiropas Savienības (Brexit) radītajām sekām””  (turpmāk – informatīvais ziņojums) 2.punktu, kas nosaka atbildīgajām ministrijām sagatavot un iesniegt kā Ministru kabineta lietu tiesību aktu projektus, kas saistīti ar Brexit. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācijā Augstskolu likuma 45.panta otrā daļa nosaka, ka tiesības studēt augstskolā vai koledžā ir vienādas Latvijas pilsonim, Latvijas nepilsonim, Eiropas Savienības pilsonim, Eiropas Ekonomikas zonas pilsonim vai Šveices Konfederācijas pilsonim un Eiropas Kopienas pastāvīgajam iedzīvotājam, kuram ir derīga uzturēšanās atļauja.  Ar 2019. gada 30. martu Apvienotā Karaliste vairs nav Eiropas Savienības valsts un kļūst par trešo valsti.  Līdz ar to, lai īstenotu informatīvajā ziņojumā minēto “paritātes principu”, tas ir turpinātu iespējami labvēlīgu ar Eiropas Savienības pilsoņiem, Eiropas Ekonomikas zonas pilsoņiem vai Šveices Konfederācijas pilsoniem un Eiropas Kopienas pastāvīgajiem iedzīvotājiem attieksmi pret Apvienotās Karalistes pilsoņiem, kas likumīgi uzturējušies Latvijā līdz 2019. gada 29. martam, ir nepieciešams grozīt Augstskolu likumu, atrunājot minēto labvēlības režīmu, kaut arī pagaidām nav zināms, vai Apvienotās Karalistes pusē tiks paredzēts līdzvērtīgs labvēlības režīms attiecībā pret tiem Latvijas pilsoņiem, kas likumīgi uzturas Apvienotajā Karalistē līdz 2019. gada 29. martam un pēc 2019.gada 29.marta turpinās dzīvot (uzturēties) Apvienotajā Karalistē.  Likumprojekta tiesiskā regulējuma mērķis un būtība ir radīt tiesisku pamatu Apvienotās Karalistes pilsoņiem, kuri ieguvuši tiesības uzturēties Latvijas Republikā laikā līdz 2019.gada 29.martam un pēc 2019.gada 29.marta turpina dzīvot (uzturēties) Latvijas Republikā, vienādas tiesības studēt augstskolā vai koledžā, kādas tas ir Latvijas pilsonim, Latvijas nepilsonim, Eiropas Savienības pilsonim, Eiropas Ekonomikas zonas pilsonim vai Šveices Konfederācijas pilsonim un Eiropas Kopienas pastāvīgajam iedzīvotājam.  Savukārt tie Apvienotās Karalistes pilsoņi, kuri iegūs tiesības uzturēties Latvijas Republikā, sākot ar 2019.gada 30.martu tiesības uz studijām augstskolā vai koledžā ir skatāmas atbilstoši Augstskolu likuma 83.pantam, kas nosaka ārzemnieku (tie, kas nav minēti Augstskolu likuma 45.panta otrajā daļā) uzņemšanas nosacījumus Latvijas augstskolās un koledžās.  Likumprojekta nepieciešamības pamatojums ir noteikt nosacījumu, ka Apvienotās Karalistes pilsoņa tiesības uz studijām Latvijas augstskolās un koledžās ir tādas pašas kā Latvijas pilsonim, Latvijas nepilsonim, Eiropas Savienības pilsonim, Eiropas Ekonomikas zonas pilsonim vai Šveices Konfederācijas pilsonim un Eiropas Kopienas pastāvīgajam iedzīvotājam, ja Apvienotās Karalistes pilsonis to ieguvis likumīgā kārtā līdz 2019.gada 29.martam un turpina uzturēties Latvijas Republika pēc 2019.gada 29.marta.  Likumprojekta ietvertais regulējums ietilpst Latvijas kā Eiropas Savienības kompetencē attiecībā uz darbībām izglītībā saskaņā ar Līguma par Eiropas Savienības darbību[[1]](#footnote-1) 6.panta e) punktu (ES ir pilnvaras atbalstīt, koordinēt vai papildināt dalībvalstu rīcību izglītībā, taču ES nevar pieņemt juridiski saistošus tiesību aktus, kuros no dalībvalstīm prasīts, lai tās saskaņo savus likumus un noteikumus).  Likumprojekts neskar Eiropas Savienības ekskluzīvo kompetenci un Eiropas Savienības kopīgo jeb dalīto kompetenci ar dalībvalstīm (dalībvalstis var rīkoties *tikai tad*, ja ES nav izmantojusi savas pilnvaras vai nepārprotami pārtraukusi to darīt) Līguma par Eiropas Savienības darbību (konsolidēta versija) 3. un 4.panta[[2]](#footnote-2) ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā noteiktais attieksies uz:   1. Apvienotās Karalistes pilsoņiem, kuri ieguvuši tiesības uzturēties Latvijas Republikā laikā līdz 2019.gada 29.martam un pēc 2019.gada 29.marta turpina dzīvot (uzturēties) Latvijas Republikā; 2. Apvienotās Karalistes pilsoņiem, kuri ieguvuši tiesības uzturēties Latvijas Republikā laikā pēc 2019.gada 29.marta; 3. augstskolām un koledžām. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 44. | Atbilstības izmaksu monetārs novērtējums | Likumprojekts šo jomu neskar. |
| 55. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību akti | Tiks izvērtēta grozījumu veikšanas nepieciešamība Ministru kabineta 2001.gada 29.maija noteikumos Nr.220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu”. |
| 22. | Atbildīgā institūcija | Ministrija. |
| 33. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta saturs skaidrots ministrijas tīmekļvietnē [www.izm.gov.lv](http://www.izm.gov.lv) . |
| 2. | Sabiedrības līdzdalība projekta izstrādē | Sabiedrības pārstāvji var sniegt viedokli par likumprojektu. |
| 3. | Sabiedrības līdzdalības rezultāti | Saņemtie sabiedrības viedokļi tiks izvērtēti un iespēju robežās ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, augstskolas, koledžas, studējošie. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs institucionālo struktūru, kā arī iesaistīto institūciju funkcijas un cilvēkresusrus. |
| 3. | Cita informācija | Nav. |

Izglītības un zinātnes ministre Ilga Šuplinska

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

Depkovska, 67047772

[Anita.depkovska@izm.gov.lv](mailto:Anita.depkovska@izm.gov.lv)

1. <https://eur-lex.europa.eu/legal-content/LV/TXT/?uri=CELEX%3A12012E%2FTXT> [↑](#footnote-ref-1)
2. Turpat; skatīt kopsakarā ar 165.pantu [↑](#footnote-ref-2)